Source: http://eur-lex.europa.eu/LexUriServ/LexUriServ.do?uri=CELEX:32008R1029:RO:NOT
Timestamp: 2014-03-14 15:44:14+00:00

Document:
EUR-Lex - 32008R1029 - RO
Regulamentul (CE) nr. 1029/2008 al Comisiei din 20 octombrie 2008 de modificare a Regulamentului (CE) nr. 882/2004 al Parlamentului European și al Consiliului în vederea actualizării unei trimiteri la anumite standarde europene (Text cu relevanță pentru SEE)
JO L 278, 21.10.2008, p. 6-6 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)
Ediţie specială în limba croată capitol 03 volum 034 p. 208 - 208
a documentului: 20/10/2008
a intrării în vigoare: 10/11/2008; intrare în vigoare data publicării + 20 a se vedea articolul 2
32004R0882 modificare modificare articol 12.2 de la 10/11/2008
Regulamentul (CE) nr. 1029/2008 al Comisiei
de modificare a Regulamentului (CE) nr. 882/2004 al Parlamentului European și al Consiliului în vederea actualizării unei trimiteri la anumite standarde europene
având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor [1], în special articolul 64 alineatul (2),
(1) Regulamentul (CE) nr. 882/2004 instituie un cadru armonizat de norme generale pentru organizarea controalelor oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor.
(2) În conformitate cu articolul 12 din Regulamentul (CE) nr. 882/2004 autoritatea competentă desemnează laboratoarele care pot efectua analiza probelor prelevate pe parcursul controalelor oficiale. Laboratoarele respective trebuie să fie acreditate în conformitate cu anumite standarde europene.
(3) Comitetul European de Standardizare (CEN) a elaborat standarde europene (standarde EN) adecvate în sensul Regulamentului (CE) nr. 882/2004 și, în special, pentru acreditarea laboratoarelor.
(4) CEN a înlocuit standardele europene EN 45002 privind "Criteriile generale privind evaluarea laboratoarelor de testare" și EN 45003 privind "Sistemul de acreditare a laboratoarelor de calibrare și testare – Cerințe generale pentru funcționare și recunoaștere" cu standardul EN ISO/IEC 17011 privind "Cerințele generale pentru organismele de acreditare care acreditează organismele de evaluare a conformității". Prin urmare, este necesar să se actualizeze trimiterea la respectivele standarde europene din articolul 12 la Regulamentul (CE) nr. 882/2004.
(5) Prin urmare, Regulamentul (CE) nr. 882/2004 ar trebui modificat în consecință.
(6) Măsurile prevăzute de prezentul regulament sunt în conformitate cu avizul Comitetului permanent pentru lanțul alimentar și sănătatea animală,
Articolul 12 din Regulamentul (CE) nr. 882/2004 se modifică după cum urmează:
1. La articolul 12 alineatul (2), litera (b) se înlocuiește cu următorul text:
"(b) EN ISO/IEC 17011 privind "Cerințele generale pentru organismele de acreditare care acreditează organismele de evaluare a conformității"".
2. La articolul 12 alineatul (2), litera (c) se elimină.
Adoptat la Bruxelles, 20 octombrie 2008.

References: articolul 2
 articolul 64
 articolul 12
 articolul 12

Articolul 12
 articolul 12
 articolul 12